आखिरी दिन 1541 उम्मीदवारों ने भरे नामांकन
पंचायतआम चुनाव के लिए नामांकन के अंतिम दिन मंगलवार को असंध खंड में सरपंच पद के लिए 162 उम्मीदवारों ने नामाकंन पत्र भरे, जिनमें 86 पुरुष 76 महिलाएं शामिल हैं। इसी प्रकार पंच पद के लिए 615 उम्मीदवार, जिनमें 353 पुरुष 262 महिलाएं तथा ब्लाॅक समिति सदस्य के पद के लिए 43 उम्मीदवार इनमें 23 पुरुष 20 महिला उम्मीदवारों ने अपने नामांकन पत्र के साथ शपथ पत्र नो ड्यूज से सम्बन्धित प्रमाण पत्र भी जमा करवाए।
सहायक रिटर्निंग अधिकारी पंचायत एवं तहसीलदार अभिषेक बिबियान ने बताया कि बताया कि नामांकन पत्रों की जांच 30 दिसंबर को सुबह 10 बजे से होगी। नामांकनों की वापसी एक जनवरी दोपहर बाद 3 बजे तक है। एक जनवरी को ही दोपहर 3 बजे के बाद चुनाव में लड़ रहे उम्मीदवारों की सूची तैयार करके उन्हें चुनाव चिन्ह आबंटित कर दिए जाएंगे। उन्होंने बताया कि मतदान 10 जनवरी को प्रात : 7:30 बजे से सायं 5 बजे तक होगा।
इंद्रीमें 721 ने भरे नामांकन
इंद्री|खंड में पंचायती राज संस्थाओं के आम चुनाव के लिए नामांकन पत्र भरने के अन्तिम दिन 160 सरपंच उम्मीदवारों ने अपने नामांकन पत्र भरें। इनमें 81 पुरुष 79 महिलाएं शामिल हैं। इसी प्रकार 522 पंच उम्मीदवारों, इनमें 266 पुरुष 256 महिलाएं तथा 39 ब्लाक समिति सदस्य उम्मीदवारों ने नामांकन पत्र भरें, इनमें 24 पुरुष 15 महिलाएं शामिल हैं। यह जानकारी इन्द्री के एसडीएम एवं निर्वाचन अधिकारी अश्वनी मलिक ने दी।
hin_Deva hin_Deva hin_Deva hin_Deva hin_Deva